Σίλβιος (όνομα)

Σίλβιος (γενική: Σιλβίου ή Σίλβιου), ελληνικό αντρικό κύριο όνομα (βαφτιστικό όνομα).

 Ετυμολογία του ονόματος 
Το μεταγενέστερο αγιωνύμιο Σίλβιος, από το λατινικό όνομα Silvius, το οποίο προέρχεται από το silva «δάσος δρυμός».«Sylvia», Online Etymology Dictionary . Το y/υ στο όνομα Sylvio / Σύλβιος προέκυψε από λανθασμένο συσχετισμό του λατινικού silva με το αρχαιοελληνικό ὕλη «δάσος».Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005, λ. «ύλη».

Σύμφωνα με τη Ρωμαϊκή μυθολογία, ο Σίλβιος (Silvius), γιος του Αινεία και της Λαβίνιας ή γιος του Ασκανίου, γεννήθηκε στο δάσος, γιατί η μητέρα του Λαβίνια φοβόταν μήπως κάνει κακό στον Σίλβιο ο Ασκάνιος. Ο Σίλβιος διαδέχτηκε τον Ασκάνιο στη βασιλεία της Άλβα Λόγκα,Βιργίλιος, Αινειάδα 6.763-766 σύμφωνα με τον Διονύσιο τον Αλικαρνασσέα, βασίλεψε από το 1139 έως το 1110 π.Χ.Διονύσιος ο Αλικαρνασσεύς, Ρωμαϊκή Αρχαιολογία 1.70 Μετά τον Σίλβιο όλοι οι βασιλιάδες της Άλβα που ακολούθησαν έφεραν και το όνομα Σίλβιος.

Από το λατινικό silva παράγονται επίσης και τα ονόματα Σίλβεστρος, Σιλβανός ή Σιλουανός / Σιλβάνα, Σιλβέριος (βλ. όνομα Σίλβια).

 Ονομαστική εορτή 
Στις 15 Μαρτίου, ημέρα κατά την οποία η Καθολική Εκκλησία γιορτάζει τη μνήμη του αγίου Σιλβίου, που μαρτύρησε στη Νικομήδεια. (Για άλλους αγίους βλ. και Σίλβια.)

 Γυναικείος τύπος του ονόματος 
 Σιλβία ή Συλβία, Σίλβια ή Σύλβια.

 Το όνομα σε άλλες γλώσσες 
 γερμανικά: Silvius, Silvio.Rosa και Volker Kohlheim,  Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σσ. 229.
 ισπανικά: Silvio, Silvino· καταλανικά: Silvi, βασκικά: Silbi, Silbin.Josep M. Albaigès i Olivart, Diccionari dels noms de noi, Persona masculins, Edicions 62, Βαρκελώνη 1995, ISBN 84-297-3992-0, σ. 162.
 ιταλικά: Silvio, και Silvo, Sélvo, Silviétto, Silvino, Selvino, Silviàno.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 333.

 Πρόσωπα 
 Σίλβιους Λέοπολντ Βάις (Sylvius Leopold Weiss, 1687–1750), Γερμανός λαουτίστας και συνθέτης.
 Σίλβιο Μπερλουσκόνι (Silvio Berlusconi, 1936), Ιταλός επιχειρηματίας και πολιτικός, διετέλεσε κατ’ επανάληψη πρωθυπουργός της Ιταλίας.
 Σύλβιος Σύρρος, δάσκαλος της τζαζ στο Ωδείο Athenaeum.«Ο Σύλβιος Σύρρος για την Ακαδημία Τζαζ της Μάνης (συνέντευξη)», Kalamata IN (ανακτήθηκε 28.XI.2015)
 Σίλβιο Μάριτς, Κροάτης, ποδοσφαιριστής για 2 χρόνια του Παναθηναϊκού.Ανοιξε ο... χορός, Ριζοσπάστης, 18 Ιουνίου 2003 (ανακτήθηκε 28.XI.2015)
 Σίλβιο Περέιρα (Sílvio Manuel de Azevedo Ferreira Sá Pereira, 1987), Πορτογάλος ποδοσφαιριστής.

 Εξωτερικές σύνδεσμοι 

 Παραπομπές 

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης